Et specialeoplæg eller bacheloroplæg er en beskrivelse af det emne og forskningsområde et bachelorprojekt eller speciale tager udgangspunkt i. Oplægget indeholder en beskrivelse af projektet og tankerne bag. Et projektoplæg kan både være kort og langt afhængigt af, hvad det er for et emne og afhængigt af, hvor langt den studerende er med deres projekt. Er den studerende i idéfasen, så er deres bachelor- eller specialeoplæg ofte kortere end hvis vedkommende allerede er gået i gang med at skrive på projektet.